kardosdrur/scandi-wiki huggingface dataset:
Høje Gladsaxe Center

Høje Gladsaxe Center er et butikscenter i Gladsaxe Kommune. Butikscenteret, der havde et butiksareal på 7.500 kvadratmeter, blev bygget i forbindelse med opførelsen af boligkomplekset Høje Gladsaxe, og var tidligere ejet og drevet af Fællesdriften for Høje Gladsaxe.

Centeret blev i 1994 adskilt fra det øvrige byggeri og solgt og er siden 2016 ejet af Helleruphus.

Fra ca. 2007-2008 er butikscenteret planlagt til at være udvidet til 15.000 kvadratmeter.

I øjeblikket (2016) har Høje Gladsaxe Center fire boksbutikker, Lidl, Netto, Jysk og My Home, nogle få mindre butikker og Høje Gladsaxe Bibliotek. Desuden udlejes underetagen til bl.a. lager.

I 2016 startede en gennemgribende renovering, så stedet bliver mere attraktivt. Bl.a. er belysningen væsentligt forbedret, ligesom der i samarbejde med Gladsaxe Kommune arbejdes på en generel forskønnelse af udenomsarealerne, hvor man også søger at indtænke det grønne område, Gyngemosepark, som ligger syd for centret.

Historie
Udgravningerne til Høje Gladsaxe startede ved årsskiftet 1962/63, og den første beboer kunne flytte ind i 1964, mens de sidste etager blev færdiggjort. Sidste del, nemlig selve centerbygningen, stod først færdig i 1970.

Allerede i 1943 udarbejder arkitekt Vilhelm Lauritzen en dispositionsplan for Høje Gladsaxe-området. Den danner afsæt for byudviklingen i området, der senere fører til opførelsen af Høje Gladsaxe. I 1948 fredes Utterslev Mose, og det, der oprindeligt var tænkt som rækkehuse og 3-etagers boligblokke, bliver til bl.a. fem 16-etagers højhuse, beliggende som hvide monumenter i kontrast til naturen.

Vilhelm Lauritzen bliver byplankonsulent på byggeriet, og arkitekterne, der kommer til at tegne Høje Gladsaxe, bliver Poul Ernst Hoff, Bennet Windinge, Jørgen Juul Møller, Kaj Agertoft og Alex Poulsen.

Høje Gladsaxe's markante boligblokke er placeret ud til det åbne landskab i Gyngemoseparken. Anlægget består af fem højhuse, 12 lavere blokke og center, skole, kirke og institutioner og rummer ca. 7.000 beboere. Fra de sydvendte vinduer er der fra de fleste af lejlighederne en formidabel udsigt over Storkøbenhavn.

En del af Høje Gladsaxe er udpeget som bevaringsværdigt, og byggeriet er præmieret af Gladsaxe Kommune og indgår i dag i kommunens bygningsmæssige kulturarv.

Høje Gladsaxe Park er en naturpark, som er udlagt af Københavns Kommune i 30'rne. Området er, som det eneste område i Gladsaxe, udpeget af Kroppedal som arkæologisk interessant.

Kilder/referencer

Indkøbscentre i København og omegn
Søborg
Bygninger, konstruktioner og anlæg i Gladsaxe Kommune
Puerto Ayacucho

Puerto Ayacucho er en by i den sydlige del af Venezuela, der er hovedstad i delstaten Amazonas. Byen har  indbyggere og ligger ved Orinoco-floden, på grænsen til nabolandet Colombia.

Referencer

Eksterne henvisninger 

Byer i Venezuela
Matros

Matros er en fuldt uddannet menig sømand, som har erhvervet sig erfaring i alt forefaldende lønarbejde på et skib.

En matros bør, som andet personale på danske skibe, have haft kursus i kendskab til sikkerheden om bord, brandslukning, håndtering af redningsflåder, ankerspil, m.m. Tidligere gjaldt det erfaring i vedligeholdelse af takkelagen (tovværk og rigning, master og sejl), sejldugssyning, lodning (måling af vanddybde), betjening af roret, roning af båd, betjening af spil og andre mekaniske indretninger. Hans rang svarede til svendens rang indenfor håndværk.

En befaren matros er en betegnelse for en værnepligtig matros, der i 18 måneder har været i fart som sømand. Tidligere var der en koncis angivelse af mindstemålet: I de 18 måneder skulle man have gjort to rejser til havne, der er beliggende vest for en linje fra Texel til Kap Lindesnæs eller øst for en linje fra Rügenwalde til Kalmar.

De befarne sømænd blev udskrevet til tjeneste ved søværnet.

Referencer 

Militære titler
Stillinger til søs
Skibsterminologi
Chiclayo

Chiclayo er en by i den nordvestlige del af Peru, hovedstad i regionen Lambayeque. Byen har  indbyggere.

Referencer

Eksterne henvisninger 

Byer i Peru
Etableret i 1560
Huancayo

Huancayo er en by i den centrale del af Peru, hovedstad i regionen Junín. Byen har et indbyggertal (pr. 2005) på cirka 430.000.

Eksterne henvisninger 

Byer i Peru
Katjes

Katjes er et tysk slikmærke, som både producerer vingummi og lakrids. Et vigtigt koncept i produktet er, at det kun skal indeholde naturlige produkter. Derfor indeholder Katjes ikke kunstige farvestoffer. Flere af Katjes produkter indeholder ikke animalsk gelatine.

Historie 
Den første Katjes-fabrik opstartede i Emmerich (Tyskland) i 1950. Den startede som en lakrids-fabrik med deres klassiske produkt; kattekillingen. Katjes betyder på hollandsk killinger. Iværksætteren var Klaus Fassin, som allerede i 1910 havde skabt sin første Katjes, men valgte at vente 40 år med at markedsføre den. Opskriften kom fra faderens, Xaver Fassin, rejse i Sicilien, og derfor har man valgt at beholde virksomheden i familiens eje.
Fabrikken har senere udviklet verdens første yoghurt-vingummi og lavet vingummier og nye lakridser. De senere år har Katjes overtaget andre dele af markedet ved køb af bolsje-, pebermynte-,konfekt- og lakridsproducenter.

Dagens situation 
Efter opkøbene er Katjes den tredjestørste slikproducent i Tyskland med en årlig produktion på 56.000 tons slik. Det svarer til 280 mio. poser (hvis poserne vejer 200 gram). De har stadig hovedsæde i Emmerich, men har også oprettet 4 andre fabrikker rundt om i Tyskland. Det bliver ikke solgt over hele verden, men det er at finde på hylderne i Tyskland og de fleste nabolande samt Sydafrika, Singapore og Australien. .

Reklame 
I TV-reklamer har Katjes i de seneste år markedsført sig med slogannet "Katjes – yes, yes, yes", der ofte er sagt af attraktive kvinder som Heidi Klum eller Lena Gercke. I Danmark er det tyske lydsspor blevet erstattet med et dansk.

Noter 

Slik
Konfekturevirksomheder fra Tyskland
Iquitos

Iquitos er en by i den nordøstlige del af Peru og hovedstad i regionen Loreto. Byen har et indbyggertal (pr. 2005) på cirka 396.000 og ligger midt i Perus regnskov. Iquitos er på grund af sin afsides beliggenhed isoleret fra resten af landet og er verdens største by, der ikke kan nås via vej. Man kan kun nå byen ad flodvejen eller fra luften.

Byer i Peru
Etableret i 1764
Chimbote

Chimbote er en by i den nordvestlige del af Peru, hovedstad i regionen Ancash. Byen har et indbyggertal (pr. 2007) på cirka 329.000, og ligger på landets Stillehavskyst. Chimbote er centrum for Perus fiskeindustri.

Byer i Peru
Pucallpa

Pucallpa er en by i den østlige del af Peru, hovedstad i regionen Ucayali. Byen har et indbyggertal (pr. 2007) på cirka 205.000.

Eksterne henvisninger 

Byer i Peru
Letmatros

Letmatros er en betegnelse for en medarbejder i en skibsbesætning.

Letmatrosen antages at kunne påtage sig almindeligt forefaldende 
arbejde om bord under vejledning af andre. Letmatrosen sættes således ikke til at udføre selvstændigt matrosarbejde. 

Rangfølgen i
sømændenes forskellige betegnelser betegnes fra
neden af ved skibsdreng/dæksdreng, ungmand
(jungmand), letmatros og matros.

Dog er skillelinjen mellem de forskellige
grader diffus på den måde, at det
fysiske udviklingstrin, modenheden  eller erfaringsniveauet hvori vedkommende
befinder sig, vil være afgørende for, om personen kan få
hyre som f.eks. ungmand eller letmatros.

At blive letmatros krævede en minimumsalder på 17 år og forudgående mønstring som dæksdreng og ungmand med samlet fartstid på minimum to år.
Det forventedes da, at alt almindeligt forekommende sømandsarbejde kunne varetages.
Efter yderligere et års dækstjeneste blev letmatrosen matros og var dermed fuldbefaren.
Betegnelsen blev afskaffet i 1975.

Militære titler
Stillinger til søs
Skibsterminologi
Tacna

Tacna er en by i den sydlige del af Peru, hovedstad i regionen der også hedder Tacna. Byen har et indbyggertal (pr. 2005) på cirka 230.000, og ligger ved grænsen til nabolandet Chile.

Byer i Peru
Etableret i 1572
Puno

Puno er en by i den sydøstlige del af Peru, hovedstad i regionen der også hedder Puno. Byen har et indbyggertal (pr. 2005) på cirka 118.000, og ligger på bredden af Titicaca-søen

Noter 

Byer i Peru
Juliaca

Juliaca er en by i den sydøstlige del af Peru, beliggende i regionen Puno, tæt ved Titicaca-søen. Byen har et indbyggertal på .

Referencer 

Byer i Peru
Frederik Nørgaard (politiker)

Frederik Nørgaard (født 4. august 1940 i Sønder Onsild) er en dansk politiker, der tidligere har repræsenteret Socialdemokratiet i Nyborgkredsen i Folketinget. Desuden er han tidligere borgmester i Nyborg Kommune.

Nørgaard har ikke anden uddannelse end folkeskolen. Han har arbejdet som landbrugsmedhjælper, som arbejdsmand og som overportør ved DSB.

Han blev medlem af Nyborg Byråd i 1974, og var i perioden frem til 1994 bl.a. kulturudvalgsformand, viceborgmester og borgmester; sidstnænvte fra 1978 til 1980. Som kommunalpolitiker var han medlem af KL's fritidsudvalg samt af Danmarks Biblioteksforening. I 1990 blev han Nyborgkredsens folketingskandidat, og efter at have været midlertidigt medlem af tinget nolge perioder i 1993 og 1994, opnåede han ved valget 21. september 1994 valg. Han var medlem frem til 10. marts 1998. Han stillede op til kommunalvalget i 2005, men blev ikke valgt.

Kilder og eksterne henvisninger 
 Folketingets biografi af Frederik Nørgaard

Folketingsmedlemmer i 1990'erne
Tidligere folketingsmedlemmer fra Socialdemokraterne
Borgmestre fra Socialdemokraterne
Ansatte i DSB
Borgmestre i Nyborg
Danmarks Biblioteksforening

Danmarks Biblioteksforening (fork. DB; eng.: Danish Library Association) er en dansk interesseorganisation, der varetager de danske folkebibliotekers interesser over for det politiske system, samt søger at bidrage til samarbejde og erfaringsudveksling inden for området. 

Organisationen er udsprunget af foreningen Danmarks Folkebogsamlinger, som blev grundlagt i 1905. Danmarks Biblioteksforening blev stiftet i  1919 ved en sammenslutning af Danmarks Folkebogsamlinger med Dansk Biblioteksforening. 

Danmarks Biblioteksforening er opbygget som en hovedforening samt en regional biblioteksforening for hver region. Danmarks Biblioteksforenings hovedmedlemsgruppe er kommunerne repræsenteret ved deres kulturpolitikere. Foreningens anden medlemsgruppe består af biblioteksfagligt personale, studerende og kulturinstitutioner.

Danmarks Biblioteksforening udgav 1919-2000  tidsskriftet Bogens Verden, som 1919-1996 var foreningens medlemsblad. I 1997 startede man tidsskriftet Danmarks Biblioteker som foreningens medlemsblad.

Referencer

Litteratur
 Martin Dyrbye, Jørgen Svane-Mikkelsen, Leif Lørring og Anders Ørum (red.): Det stærke folkebibliotek. 100 år med Danmarks Biblioteksforening. Danmarks Biblioteksforening og Danmarks Biblioteksskole. 2005.

Eksterne henvisninger 
 Danmarks Biblioteksforenings hjemmeside

Etableret i 1905
Ngo'er
Foreninger fra Danmark
Kulturkristen

Kulturkristen er en bred betegnelse anvendt til at skelne mellem personer med enten en etnisk eller religiøs kristen kulturarv fra dem, som er aktivt praktiserende eller personligt overbeviste/troende kristne (somme steder omtalt som "kirkekristne"). En person kan være en del af den kristne kultur gennem sin opdragelse eller opvækst med kristendommen og dens idealer (eksempelvis de 10 bud og læren om næstekærlighed) uden dog selv at kunne tilslutte sig trosbekendelsen. Ud fra denne betragtning kan majoriteten af befolkningen på den vestlige halvkugle bredt beskrives som kulturkristne. En anden hyppig anvendelse af udtrykket er at skelne mellem politiske grupper i områder med blandet religiøs baggrund.

Begrebet kulturkristendom har ikke en entydig definition, men kan benyttes til at identificere mennesker, som er født og opvokset i et samfund og/eller kultur, hvor kristendom er den dominerende religion og derigennem præget disse menneskers opfattelse og syn i en sådan grad at man forbinder kristendom og de konkrete kirker med den lokale historie, tradition og kultur. Det at være kristen er en afgørende del af deres kulturelle identitet, uden dog at man nødvendigvis lever efter den kristelige tro og tror på alle kirkens dogmer. På trods af at man er medlem af en kirke, finder man det ikke vigtigt at gå regelmæssigt i kirke og deltage i dens gudstjenester, med mindre man eksempelvis inviteres til dåb (kristne navne) i familien eller kirkelige handlinger såsom bryllup, begravelse eller i forbindelse med juleaften. Flere lader sig vie og deres børn døbe i en kirke, ikke så meget af overbevisning, men fordi de traditionelle kristne værdier er en del af deres kulturelle identitet. Således vil kulturkristne ofte have en konversativ holdning med hensyn til ændringer af kirkens liturgi, salmer, bibeloversættelser m.m. for at bevare værdigrundlaget, man ønsker som et traditionelt holdepunkt.

Betegnelsen vil i mange sammenhænge svare til kultur-jøde, kultur-hindu og kultur-muslim osv., idet man har rødder i denne kultur, men er ikke nødvendigvis særlig religiøse eller praktiserende. Begrebet kulturkristen bruges ofte nedsættende blandt mere religiøse, normalt fundamentalistiske, kristne. Alternativt benytter tilhængere til nyreligiøse bevægelser udtrykket til at beskrive individer, hvis åndelige forståelse eller praksis, de ser som underudviklet, overfladisk, eller for at mangle åbenlys iver. I kinesisk sammenhæng, er betegnelsen forbundet med den "kinesisk-kristne teologi-bevægelse", hvilket imidlertidigt gør betegnelsen problematisk, tvetydig, vag, malplaceret og forældet.

Den engelske etolog, evolutionsteoretiker og forfatter af populærvidenskab, Richard Dawkins har beskrevet sig selv som en kulturkristen.

Ordet "kulturkristen" har ifølge Den Danske Ordbog været kendt siden 1996.

Referencer 

Kristendom
Kristen
Borgmestre i Moskva

Dette er en liste over borgmestre i Moskva. Fra 1917 til 1991 var lederskabet af byen de-facto i hænderne på Førstesekretæren af Moskva kommunistparti.

Den nuværende (2017) borgmester er Sergej Sobjanin, der har beklædt embedet siden oktober 2010.

Før 1917 
 Tikhon Streshnev (1709-1711)
 Vasili Yershov (1711-1712)
 Mikhail Romodanovsky (1712-1713)
 Alexei Saltykov (1713-1716)
 Kirill Naryshkin (1716-1719)
 Ivan Voyeykov (1719-1726)
 Pyotr Velyaminov-Zernov (1726-1738)
 Ivan Romodanovsky (1727-1729)
 Alexei Pleshcheyev (februar til maj 1727, 1729-1730)
 Vasili Saltykov (marts til oktober 1730)
 Grigori Chernyshev (1731-1735)
 Ivan Baryatinsky (1735-1736)
 Fyodor Balk (1734-1738)
 Boris Yusupov (1738-1740, 1740-1741)
 Ivan Trubetskoy (maj til december 1739)
 Karl Biron (marts til november 1740)
 Vladimir Saltykov (1741-1751)
 Alexander Buturlin (1742-1744, 1762-1763)
 Vasili Levashov (1744-1751)
 Semyon Ushakov (1751-1755)
 Sergei Golitsyn (1753-1756)
 Nikolai Zherebtsov (1755-1762, 1762-1764)
 Pyotr Cherkassky (1760-1762)
 Pyotr Saltykov (1763-1771)
 Grigori Orlov (asebtember til november 1771)
 Mikhail Volkonsky (1771-1780)
 Vasili Dolgorukov-Krymsky (1780-1782)
 Zakhar Chernyshev (1782-1784)
 Jacob Bruce (1784-1786)
 Pyotr Yeropkin (1786-1790)
 Alexander Prozorovsky (1790-1795)
 Mikhail Izmailov (1795-1797)
 Yuri Dolgorukov (maj til november 1797)
 Ivan Saltykov (1797-1804)
 Alexander Bekleshov (1804-1806)
 Timofei Tutolmin (1806-1809)
 Ivan Gudovich (1809-1812)
 Fyodor Rostopchin (1812-1814)
 Alexander Tormasov (1814-1819)
 Dmitry Golitsyn (1820-1844)
 Alexei Shcherbatov (1844-1848)
 Arseniy Zakrevsky (1848-1859)
 Sergei Stroganov (april til sebtember 1859)
 Pavel Tuchkov (1859-1864)
 Mikhail Ofrosimov (1864-1865)
 Vladimir Dolgorukov (1865-1891)
 Apostol Kostanda (1899-1896, februar til maj 1891)
 Storhertug Sergei Alexandrovich Romanov (1891-1905)
 Alexander Kozlov (april til juli 1905)
 Pyotr Durnovo (juli til november 1905)
 Fyodor Dubasov (1905-1906)
 Sergei Gershelman (1906-1909)
 Vladimir Dzhunkovsky (1908-1913)
 Alexander Adrianov (1908-1915)
 Felix Yusupov (maj til september 1915)
 Joseph Mrozovsky (1915-1917)
 Mikhail Chelnokov (1.-6. marts 1917)
 Nikolai Kishkin (marts til sebtember 1917)
 Vadim Rudnev (11. juli til 2. november 1917

1917-1990 
 Viktor Nogin (sebtember til november 1917)
 Mikhail Pokrovsky (1917-1918)
 Pyotr Smidovich (marts til oktober 1918)
 Lev Kamenev (1918-1926)
 Konstantin Ukhanov (1926-1931)
 Nikolaj Bulganin (1931-1937)
 Ivan Sidorov (1937-1938)
 Alexander Yefremov (1938-1939)
 Vasili Pronin (1939-1944)
 Georgi Popov (1944-1949)
 Mikhail Yasnov (1950-1956)
 Nikolai Bobrovnikov (1956-1961)
 Nikolai Dygai (1961-1963)
 Vladimir Promyslov (11. marts 1963-december 1985)
 Valery Saikin (3. januar 1986-13. april 1990)

Fra 1990 
 Gavriil Popov (april 1990-juni 1992)
 Jurij Luzhkov (juni 1992-2010)
 Sergej Sobjanin (oktober 2010-)

Referencer 

 
Lister over personer
Rude Awakening

Rude Awakening er et dobbelt livealbum fra thrash metal-bandet Megadeth. Det blev indspillet i november 2001 under to næsten identiske koncerter i Austin, Texas og Phoenix, Arizona, USA, og udgivet i 2002.

Spor

Cd 1 
"Dread and the Fugitive Mind" – (4:12)
"Kill the King" – (3:50)
"Wake Up Dead" – (3:26)
"In My Darkest Hour" – (5:28)
"Angry Again" – (3:22)
"She-Wolf" – (8:17)
"Reckoning Day" – (4:24)
"Devil's Island" – (5:06)
"Train of Consequences" – (4:30)
"A Tout le Monde" – (4:49)
"Burning Bridges" – (4:56)
"Hangar 18" – (4:45)
"Return to Hangar" – (3:54)
"Hook in Mouth" – (4:40)

Cd 2 
"Almost Honest" – (3:57)
"1000 Times Goodbye" – (6:14)
"Mechanix" – (4:36)
"Tornado of Souls" – (5:47)
"Ashes in Your Mouth" – (6:04)
"Sweating Bullets" – (4:38)
"Trust" – (6:46)
"Symphony of Destruction" – (4:50)
"Peace Sells" – (5:22)
"Holy Wars" – (8:51)

Album fra 2001
Megadeth-album
Alle vi børn i Bulderby

Alle vi børn i Bulderby er serie børnebøger og film af den svenske forfatter Astrid Lindgren.

Handling 
Bøgerne handler om børnene i Bulderby, en samling af tre gårde, Nordgården, Mellemgården og Sydgården, i Sverige. På Nordgården bor Britta og Anna, på Mellemgården bor Lisa (bøgernes fortæller), Lasse og Bosse og på Sydgården Ole (svensk: Olle) samt senere hans lillesøster Kirsten (svensk: Kerstin). Handlingen består af små hverdagsbegivenheder, børnene kommer ud for i skole, til jul og høst, skænderier mellem drengene og pigerne osv.

Bøger 

 1947 Alle vi børn i Bulderby
 1949 Mere om vi børn i Bulderby
 1952 Vi har det dejligt i Bulderby

Billedbøger 

 1963 Jul i Bulderby
 1964 Forår i Bulderby
 1966 Børnehjælpsdag i Bulderby

Astrid Lindgren
Litteratur fra Sverige
Børnebøger
Romanserier
Triple Crown

Triple Crown (fulde titel: Triple Crown of Thoroughbred Racing for at undgå forveksling med andre sportsgrene) består af tre løb for tre-års heste af racen engelsk fuldblod. At vinde alle tre anses for den største bedrift for en fuldblodshest. I de senere år er en Triple Crown blevet meget sjælden, da de fleste heste er specialiserede på en bestemt distance.

Begrebet stammer fra Storbritannien, hvor de tre løb, der skal vindes er:

2,000 Guineas Stakes, 1 mile (1.609 m) på Newmarket Racecourse i Newmarket, Suffolk;
Epsom Derby, 1 mile 4 furlong og 10 yard (2.423 m) på Epsom Downs Racecourse i Epsom, Surrey;
St. Leger Stakes, 1 mile, 6 furlong og 132 yard (2.937 m) på Town Moor i Doncaster, Yorkshire.

Triple Crown uden for Storbritannien 
Triple Crown anvendes også om andre nationale galopløb i andre lande.

Danmark 
I Danmark består Triple Crown serien af
 Dansk Derby
 2000 Guineas (Dansk Forårsløb)
 Dansk St. Leger

Tre heste har vundet den dansk Triple Crown:
 Sunbeam, i 1939
 Asa Thor, i 1945
 Hallo, i 1946

Den danske Filly (hoppe) Triple Crown består af
 Dansk Oaks
 Marowinalob (Dansk 1000 Guineas)
 Dansk St. Leger

Én hoppe har vundet allet tre løb:
 Rossard, i 1983

USA 
I USA er de tre løb, der skal vindes for at modtage Triple Crown:
 Kentucky Derby, løb på  på Churchill Downs i Louisville, Kentucky
 Preakness Stakes, løb på  på Pimlico Race Course i Baltimore, Maryland
 Belmont Stakes, løb på  på (det længste løb i USA for fuldblodsheste) i Belmont Park i Elmont, New York, umiddelbart øst for New York City

Hestevæddeløb
Davy Sardou

Davy Sardou (født den 1. juni 1978) er en fransk skuespiller, der især spiller teater.

Han har studeret på Actor's studio i New York i 1998.

Han er født af en fransk skuespiller og sanger familie. Hans far, Michel Sardou er en populær fransk sanger og er berømt i fransktalende lande. Hans bedstefar var en fransk skuespiller og sanger, der hed Fernand Sardou.

Teater 
 1998 : Creditors of August Strindberg
 2008 : Oscar
 2009 : Festival d'Anjou 1960

Eksterne henvisninger 

 

Skuespillere fra Frankrig
Eva Kristin Snare

Eva Kristin Snare er en norsk erhverskvinde, tidligere kunde-chef i IT Factory og hustru til tidligere bestyrelsesformand samme sted, Asger Jensby.

Baggrund og karriere 
Hun er født i Kongsvinger i Norge.
 Gift med erhvervsmanden Asger Jensby. Børn: Helena (f.1998) og Thomas (f.2001).. De har tidligere boet i London og senest i Charlottenlund, men flyttede i 2007 ind i en nybygget patriciervilla på 1000 m² i Kongsvinger..>
 Høgskolen i Hedmark.
 Cand. merc. i Business Administration fra Karlstads universitet.
 Har arbejdet 12 år i forskellige stillinger hos CSC i Norge, Storbritannien og Danmark. (1993-2005)
 Opretter firmaet Snare v/Eva Snare 1. april 2005. Det ophørte med at eksistere 31. december samme år.
 Head of Product Management (produkt- og markedschef med ansvar for kundernes tilfredshed) i IT Factory (2005-08).

Sponsor for delfinale af norsk melodi-grandpix 2009 
Eva Snare Jensby og Asgeir Jensby skød i august 2008 700.000 n.kr fra egen lomme i egenkapital i selskabet Kongsvinger arrangement AS, således at Kongsvinger også næste år kan være vært for delfinalen af Det norske Melodigrandprix.

Noter 

Erhvervsfolk fra Norge
Erhvervskvinder
Bent Jensen (rotræner)

Bent Jensen (7. januar 1948 – 9. december 2008) var en dansk rotræner, som primært var kendt som Guldfirerens træner.

Bent Jensens trænerkarriere varede mere end 30 år, og han blev betragtet som en af de verdens førende trænere inden for letvægtsroning. Han var tilknyttet Danmarks Rocenter i perioden 1989-2005 og sikrede i den periode i alt 24 OL- og VM-medaljer til danske både. Hans største succes var den danske letvægtsfirer, som han coachede til to olympiske guldmedaljer (1996 og 2004), en olympisk bronzemedalje (2000) samt otte VM-medaljer (seks guld og to sølv) i perioden 1994-2003 – resultater som gav båden kælenavnet Guldfireren.

I 2006 blev Jensen træner for Canadas rolandshold, og allerede to år senere førte han den canadiske letvægtsfirer til en bronzemedalje ved OL i Beijing. På trods af fremskreden kræft i bugspytkirtlen var han til stede i Beijing for at støtte sit mandskab under OL.

I 1998 blev Bent Jensen kåret til årets træner af det internationale roforbund (FISA), og i 2003 kårede dagbladet B.T. ham til "Årets sportscoach i Danmark".

Kilder / eksterne henvisninger 
 Dansk Forening for Rosport – Tidligere landstræner Bent Jensen er død  
 DR Sporten – Guldfirerens bagmand er død 
 Rowing Canada Aviron – Bent Jensen 1948 To 2008   

Roning i Danmark
Trænere fra Danmark
Personer døde af kræft
Rasteplads

En rasteplads er et anlæg langs en vej, typisk en motorvej, som tjener til at give personbils-, lastbils- og buschauffører mulighed for at holde pause ved længere køredistancer, specielt i forbindelse med fjerntrafik. Derudover er der som regel også anlagt ekstra parkeringspladser til fjerntrafikchauffører, hvor disse har mulighed for at afholde deres lovmæssigt påkrævede køre- og hviletider.

Generelt 
En motorvejsrasteplads ligger som regel i tilknytning til en tankstation samt badefaciliteter, toiletter og babypuslerum, og ofte også handicapberegnede indretninger. Nogle rastepladser er ligeledes udstyret med indkøbsmuligheder, mønttelefoner, internetadgang, en børnelegeplads og/eller faciliteter til udtømning af en campingvogns spildevandstank. De fleste rastepladser er døgnåbne.

Mange rastepladser har også en restaurant, som i så fald normalt ligger i sin egen bygning adskilt fra tankstationen. Visse anlæg har dog tankstation og restaurant under ét tag.

Der findes både bemandede og ubemandede rastepladser: De ubemandede rastepladser består kun af parkeringspladser og eventuelt toiletter, mens de bemandede derudover også har restaurant og/eller tankstation.

Eksterne henvisninger 

 Kort over rastepladser langs de danske motorveje 

Vejens udstyr